சூலை 25

நிகழ்வுகள்
306 – முதலாம் கான்ஸ்டன்டைன் உரோமைப் பேரரசராக அவரது இராணுவத்தினரால் அறிவிக்கப்பட்டார்.
1261 – கான்ஸ்டண்டினோபில் நகரை நிக்காயப் படையினர் கைப்பற்றி பைசாந்தியப் பேரரசை அங்கு மீண்டும் அமைத்தனர்.
1467 – மொலினெல்லா என்ற இடத்தில் நடந்த சமரில் முதல் தடவையாக சுடுகலன்கள் இத்தாலியில் பெருமளவில் பயன்படுத்தப்பட்டன.
1547 – இரண்டாம் என்றி பிரான்சின் மன்னராக முடிசூடினார்.
1554 – முதலாம் மேரி, எசுப்பானியாவின் இரண்டாம் பிலிப்பு மன்னரைத் திருமணம் புரிந்தார்.
1583 – குங்கோலிம் கிளர்ச்சி: கோவாவில் போர்த்துக்கீச ஆட்சிக்கு எதிரான இந்துக்களின் கிளர்ச்சி இடம்பெற்றது. 5 இயேசு சபை மதகுருமார், ஒரு ஐரோப்பியர், 14 இந்தியக் கிறித்தவர்கள் கொல்லப்பட்டனர். கிளர்ச்சியாளர்கள் பலர் பின்னர் அரசினால் கொல்லப்பட்டனர்.
1593 – பிரான்சின் நான்காம் என்றி மன்னர் புரட்டத்தாந்து மதத்தில் இருந்து ரோமன் கத்தோலிக்கத்துக்கு பகிரங்கமாக மதம் மாறினார்.
1603 – இசுக்கொட்லாந்தின் ஆறாம் யேம்சு இங்கிலாந்தின் மன்னராக (முதலாம் யேம்சு) முடிசூடினார். இதன் மூலம் இங்கிலாந்தும் இசுக்காட்லாந்தும் ஒன்றிணைந்தன. அரசியல் ரீதியான இணைப்பு 1707 இல் நிகழ்ந்தது.
1609 – ஆங்கிலேயக் கப்பல் சீ வென்ச்சர் வர்ஜீனியா செல்லும் வழியில் புயலில் சிக்கி பெர்முடாவில் தரை தட்டியது. உயிர்தப்பியவர்கள் அங்கு புதிய குடியேற்றத்தை ஆரம்பித்தனர்.
1783 – அமெரிக்கப் புரட்சிப் போர்: போரின் கடிசைச் சமர் கடலூர் முற்றுகை அமைதி உடன்பாட்டுடன் முடிவடைந்தது.
1797 – எசுப்பானியாவின் ரெனெரைஃப் நகரைக் கைப்பற்றும் முயற்சியில் ஒராசியோ நெல்சன் தனது 300 படையினரையும், தனது ஒரு கையையும் இழந்தார்.
1799 – எகிப்தில் அபூ கிர் சமரில் பிரான்சின் முதலாம் நெப்போலியன் 10,000 உதுமானியர்களை வென்றான்.
1814 – பிரித்தானிய அமெரிக்கப் போர், 1812: கனடா மீதான அமெரிக்காவின் தாக்குதல் முறியடிக்கப்பட்டது.
1837 – மின்சாரத் தந்தியின் முதலாவது வணிகரீதியான பயன்பாடு  இலண்டனில் வெற்றிகரமாகப் பரிசோதிக்கப்பட்டது.
1861 – அமெரிக்க உள்நாட்டுப் போர்: அமெரிக்க ஒன்றியத்தைக் கட்டிக்காக்கவே போரிடுவதாகவும், அடிமைமுறையை ஒழிக்கவல்ல என ஐக்கிய அமெரிக்க சட்டமன்றம் தீர்மானம் நிறைவேற்றியது.
1869 – யப்பானில் மெய்சி மீள்விப்பு சீரமைப்பின் ஒரு பகுதியாக யப்பானிய நிலக்கிழார்கள் தமது நிலங்களை பேரரசருக்குக் கொடுத்தனர்.
1894 – முதலாம் சீன சப்பானியப் போர் (1894-1895) ஆரம்பமானது.
1898 – புவேர்ட்டோ ரிக்கோவை ஐக்கிய அமெரிக்கா எசுப்பானியாவிடம் இருந்து கைப்பற்றியது.
1908 – அஜினோமோத்தோ டோக்கியோ பல்கலைக்கழகத்தில் கண்டுபிடிக்கப்பட்டது.
1917 – கனடாவில் முதல் தடவையாக வருமான வரி அறிமுகப்படுத்தப்பட்டது.
1925 – சோவியத் செய்தி நிறுவனம் "டாஸ்" நிறுவப்பட்டது.
1939 – இலங்கையில் இலங்கை இந்திய காங்கிரஸ் கட்சி அமைக்கப்பட்டது.
1934 – ஆத்திரியாவின் அரசுத்தலைவர் எங்கல்பேர்ட் டோல்ஃபுசு நாட்சிகளால் படுகொலை செய்யப்பட்டார்.
1943 – இரண்டாம் உலகப் போர்: இத்தாலிய சர்வாதிகாரி பெனிட்டோ முசோலினி பதவியில் இருந்து அகற்றப்பட்டார்.
1944 – இரண்டாம் உலகப் போர்: பிரான்சில் கனடிய இராணுவத்தினரால் மேற்கொள்ளப்பட்ட சுபிரிங் நடவடிக்கை பெரும் இழப்புகளைச் சந்தித்தது.
1946 – அணுகுண்டு சோதனை: மார்சல் தீவுகளில் பிக்கினி திட்டில் அணுவாயுதங்கள் நீருக்கடியில் வெடிக்கவைக்கப்பட்டன.
1956 – அமெரிக்காவில் நான்டக்கெட் தீவுக்கருகில் இத்தாலியப் பயணிகள் கப்பல் அண்ட்றியா டோரியா ஸ்டாக்கோம் கப்பலுடன் மோதி அடுத்தநாள் மூழ்கியது. 51 பேர் உயிரிழந்தனர்.
1957 – தூனிசியா குடியரசு நிறுவப்பட்டது.
1961 – பனிப்போர்: பெர்லின் மீதான எந்தவிதமான தாக்குதலும் நேட்டோ மீதான தாக்குதலாகக் கருதப்படும் என அமெரிக்க அரசுத்தலைவர் ஜான் எஃப். கென்னடி அறிவித்தார்.
1973 – சோவியத்தின் மார்ஸ் 5 விண்கலம் ஏவப்பட்டது.
1976 – வைக்கிங் திட்டம்: வைக்கிங் 1 செவ்வாய்க் கோளின் சைடோனியா என்ற பகுதியைப் படம் பிடித்தது.
1978 – வெளிச் சோதனை முறை கருக்கட்டல் மூலம் முதலாவது மாந்தர் (லூயிசு பிரவுன்) இங்கிலாந்தில் பிறந்தார்.
1979 – சினாய் தீபகற்பத்தின் இன்னும் ஒரு பகுதியை இசுரேல் எகிப்திடம் திருப்பிக் கொடுத்தது.
1983 – கறுப்பு யூலை: கொழும்பு வெலிக்கடைச் சிறையில் குட்டிமணி, தங்கத்துரை, ஜெகன் உட்பட 37 தமிழ் அரசியல் கைதிகள் சிங்களக் கைதிகளினால் படுகொலை செய்யப்பட்டனர்.
1984 – சல்யூட் 7 விண்கலத்தில் சென்ற உருசியாவின் சிவெத்லானா சவீத்சுக்கயா விண்ணில் நடந்த முதலாவது பெண் என்ற பெருமையைப் பெற்றார்.
1993 – தென்னாப்பிரிக்காவின் கேப் டவுன் நகரில் புனித யேம்சு தேவாலயத்தில் நடந்த தீவிரவாதத் தாக்குதலில் 11 மதகுருக்கள் உயிரிழந்தனர், 58 பேர் காயமடைந்தனர்.
1993 – இசுரேல் லெபனான் மீது பெரும் தாக்குதலை ஆரம்பித்தது. ஏழு நாட்கள் இப்போர் நீடித்தது.
1993 – மண்கிண்டிமலை இராணுவ முகாம் விடுதலைப் புலிகளினால் தாக்கியழிக்கப்பட்டது.
1994 – இசுரேலுக்கும் யோர்தானுக்கும் இடையில் வாசிங்டனில் அமைதி ஒப்பந்தம் ஏற்பட்டு 1948 முதல் இருந்து வந்த முறுகல் நிலை முடிவுக்கு வந்தது.
1995 – பாரிசு நகரில் தொடருந்து நிலையம் ஒன்றில் இடம்பெற்ற வெடிப்பில் எட்டுப் பேர் உயிரிழந்தனர், 80 பேர் காயமடைந்தனர்.
1996 – புருண்டியில் இடம்பெற்ற இராணுவப் புரட்சியில் அந்நாட்டு அரசுத்தலைவர் சில்வெசுட்டர் இந்திபந்துங்கான்யா பதவியில் இருந்து அகற்றப்பட்டார்.
1998 – யாழ்ப்பாணத்தில் இருந்து 52 தமிழ் அகதிகளை ஏற்றிச் சென்ற படகு ஒன்று தனுஷ்கோடி அருகே கவிழ்ந்ததில் 15 பெண்கள், 5 சிறுவர்கள் உட்பட 45 பேர் கடலில் மூழ்கி உயிரிழந்தனர்.
2000 – கான்கோர்டு ஏர் பிரான்சு வானூர்தி 4590 பாரிசு பாரிசு சார்லசு டிகால் வானூர்தி நிலையத்தில் வீழ்ந்ததில் அதில் பயணம் செய்த அனைத்து 109 பேரும் தரையில் 4 பேரும் உயிரிழந்தனர்.
2007 – பிரதிபா பாட்டீல் இந்தியாவின் முதலாவது பெண் குடியரசுத் தலைவரானார்.
2010 – ஆப்கானித்தான் போர் தொடர்பான முக்கிய ஆவணங்களை விக்கிலீக்ஸ் வெளியிட்டது.

பிறப்புகள்

1165 – இப்னு அரபி, சூபி அறிஞர் (இ. 1240)
1854 – ஆல்பிரட் பாசெட், பிரித்தானியக் கணிதவியலாளர் (இ. 1930)
1875 – ஜிம் கார்பெட், இந்திய சூழலியலாளர், எழுத்தாளர் (இ. 1955)
1880 – ஜோசேபே முஸ்காதி, இத்தாலிய மருத்துவர் (இ. 1927)
1887 – குமாரதுங்க முனிதாச, சிங்கள எழுத்தாளர், கவிஞர் (இ. 1944)
1894 – காவ்ரீலோ பிரின்சிப், பொசுனிய-செர்பிய புரட்சியாளர் (இ. 1918)
1908 – செம்மங்குடி சீனிவாச ஐயர், தமிழக கருநாடக இசைப் பாடகர் (இ. 2003)
1915 – சோ. உ. எதிர்மன்னசிங்கம், இலங்கைத் தமிழ் அரசியல்வாதி
1920 – சு. ஜெயலட்சுமி, தமிழ்த் திரைப்பட நடிகை (இ. 2007)
1920 – உரோசலிண்டு பிராங்குளின், ஆங்கிலேய உயிரியலாளர், வேதியியலாளர் (இ. 1958)
1920 – சுசிரோ அயாசி, சப்பானிய வானியற்பியலாளர் (இ. 2010)
1929 – சோம்நாத் சட்டர்ஜி, இந்தியாவின் 14வது மக்களவைத் தலைவர்
1931 – பீட்டர் அம்புருசிடர், செருமானிய இயற்பியலாளர்
1938 – சுதிர் காகர், இந்திய உளவியல் பகுப்பாய்வாளர், எழுத்தாளர்
1939 – ச. இராமதாசு, தமிழக அரசியல்வாதி
1939 – மகேந்திரன், தமிழகத் திரைப்பட இயக்குநர்
1946 – பொன். செல்வராசா, இலங்கைத் தமிழ் அரசியல்வாதி
1956 – பிரான்செசு ஆர்னோல்டு, அமெரிக்க அறிவியலாளர், பொறியியலாளர்
1964 – ஆனே ஆப்பில்பாம், அமெரிக்க ஊடகவியலாளர்
1973 – கூ யா, சீன செயற்பாட்டாளர்

இறப்புகள்
1834 – சாமுவேல் டெய்லர் கோல்ரிட்ஜ், ஆங்கிலேய மெய்யியலாளர், கவிஞர் (பி. 1772)
1843 – சார்லசு மேகிண்டோச், இசுக்கொட்டிய வேதியியலாளர், பொறியியலாளர் (பி. 1766)
1980 – விளாடிமிர் விசொட்சுக்கி, உருசியப் பாடகர், கித்தார் கலைஞர், நடிகர் (பி. 1938)
1983 – குட்டிமணி, தமிழீழப் போராட்டத் தலைவர்
1996 – எம். ஏ. மாணிக்கவேலு நாயக்கர், தமிழக அரசியல்வாதி (பி. 1896)
2001 – பூலான் தேவி, இந்திய கொள்ளைக்காரி, அரசியல்வாதி (பி. 1963)
2008 – ராண்டி பௌஷ், அமெரிக்க கணினி அறிவியலாளர் (பி. 1960)
2011 – ரவிச்சந்திரன், தமிழ்த் திரைப்பட நடிகர்
2013 – அருண் நேரு, இந்திய அரசியல்வாதி (பி. 1944)
2015 – சீலன் கதிர்காமர், இலங்கைத் தமிழ் வரலாற்றாளர், எழுத்தாளர், இடதுசாரி அரசியல்வாதி (பி. 1934)
2021 – இரா. இளங்குமரனார், தமிழகத் தமிழறிஞர் (பி. 1930)	
2024 – விக்கிரமபாகு கருணாரத்தின, இலங்கை இடதுசாரி அரசியல்வாதி (பி. 1943)
2025 – பி. தயாரத்தின, இலங்கை அரசியல்வாதி (பி. 1936)

சிறப்பு நாள்
குடியரசு நாள் (துனீசியா)

மேற்கோள்கள்

வெளி இணைப்புகள்

 பிபிசி: இன்றைய நாளில்
 நியூயார்க் டைம்சு: இன்றைய நாளில்
 சூலை 25 வரலாற்று நிகழ்வுகள், OnThisDay.com

பகுப்பு:சூலை
பகுப்பு:ஆண்டின் நாட்கள்